fi en fi fi fi fi nl fi fi hbs_lat fi fi fi fi fi fi fi ms fi fi fi fi fi fr fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en en fi fr fi fi fi en fi fi fi fi en fi en fi fi fi fi en en fi fi fi
Perustaidot haltuun: malli maahanmuuttajien opetus- ja ohjaushenkilöstön koulutukseen - Tutkimusportaali - Converis - Jyväskylän yliopisto
Go to Header Go to Main Navigation Go to Content Go to Footer
Perustaidot haltuun: malli maahanmuuttajien opetus- ja ohjaushenkilöstön koulutukseen (Perustaidot haltuun)
ESR Euroopan sosiaalirahasto, React-EU (2014-2023) (Rahoitusohjelmat)
Perustaidot haltuun: malli maahanmuuttajien opetus- ja ohjaushenkilöstön koulutukseen
Tavoitteet: Perustaidot haltuun -hankkeen tavoitteena on kehittää valtakunnallisesti hyödynnettävä malli, jossa vahvistetaan maahanmuuttaja-aikuisten perustaitoja (etenkin luku- ja kirjoitustaitoa) ja kehitetään heitä ohjaavien opettajien ja ohjaajien osaamista perustaitoihin painottuvassa toiminnassa. Tärkeä tavoite on maahanmuuttaja-aikuisten jatkokoulutukseen tai työhön pääsemisen edistäminen.
Hankkeessa keskitytään kahteen erityisryhmään: heikon luku- ja kirjoitustaidon sekä heikon koulutustaustan omaavien maahanmuuttajien sekä korkeasti koulutettujen maahanmuuttajien opetus- ja ohjaushenkilöstön ammatillisen osaamisen kehittämiseen. Hankkeessa huomioidaan sekä suomea (S2) että ruotsia (R2) kohdekielenään oppivat maahanmuuttajat ja heidän opettajansa/ohjaajansa.
Toimenpiteet: Malli koostuu yhteensä kuudesta moduulista, joista aloitus- ja lopetusseminaari järjestetään kontaktiopetuksena:
1.Vuorovaikutus monikielisessä oppimisyhteisössä (2 op)
2.Aikuisten maahanmuuttajien perustaitojen opettamisen lähtökohdat ja pedagogiset käytänteet (3 op)
3.Luku- ja kirjoitustaito perustaitoina (3 op)
4.Kielen ja opetussisällön integrointi perustaitojen opetuksessa (3 op)
5.Arviointi pedagogisena toimintana (2 op)
Kaikkiin moduuleihin liittyy virtuaalinen oppimisympäristö (Peda.net). Virtuaalisissa oppimisympäristöissä koulutettavat saavat kehittämistehtäviä, joiden toteuttaminen tapahtuu yhdessä omassa oppilaitoksessa kollegoiden ja omien opiskelijoiden kanssa. Maahanmuuttajaopiskelijat osallistuvat koulutukseen koko sen kaksivuotisen keston ajan aktiivisina toimijoina.
Osallistujat jaetaan viiteen tai kuuteen maantieteelliseen tiimiin sen mukaan, mistä päin maata he tulevat koulutukseen. Näissä tiimeissä järjestettävää toimintaa nimitetään ”alueseminaareiksi”. Hankkeen kouluttajat matkustavat pareittain alueseminaareihin, joita järjestetään kullakin alueella viisi kertaa ja joiden kesto on yksi päivä. Kouluttajat seuraavat opetusta, kommentoivat tiimien moduulikohtaisia kehittämishankkeita ja ohjaavat koulutettavia.
Täydennyskoulutus rakennetaan osallistavaksi ja oikea-aikaista tukea tarjoavaksi siten, että yksisuuntaisten seminaarien asemesta osallistujille luodaan monimuotoinen toimintaympäristö, jossa yhdistetään lähi- ja verkko-opiskelua.
Hankkeen kohderyhmä: Hankkeen aikana koulutukseen osallistuu noin 50 opettajaa tai ohjaajaa, alueseminaareissa ja kehittämistehtävien tekemisessä myös näiden kollegoja ja kunkin opettajan/ohjaajan opetusryhmissä noin 15 – 20 opiskelijaa. Kaiken kaikkiaan hankkeen aikana tavoitetaan siis noin 750 – 1000 henkilöä, joiden osaamiseen toiminta vaikuttaa positiivisesti.
Toimijat: Jyväskylän yliopisto: Soveltavan kielentutkimuksen keskus; Kielten ja viestinnän laitos;
TY: Kieli- ja kulttuuritietoinen opetus
SIMHE (Supporting Immigrants in Higher Education in Finland), UniPID, JY
Tulokset: Hankkeen tuloksena syntyy kaikille avoin valtakunnallinen koulutusmalli, joka on hyödynnettävissä sekä omaehtoisessa että ohjatussa opiskelussa.
Muut hankkeeseen liittyvät henkilöt (JYU)
Getting a grip on basic skills : toward professional development of SLIFE teachers (2021) Tammelin-Laine, Taina; et al.; A4; 978-88-5509-338-5
Perustaidot haltuun -koulutusmalli (2020) Vaarala, Heidi; et al.; I1; OA
Technology-supported L2 learning in LESLLA classes : Two case studies from Finland (2020) Tammelin-Laine, Taina; et al.; A4; OA
Perustaidot haltuun : älypuhelin osana aikuisten lukutaito-oppijoiden monilukutaitoa (2019) Bogdanoff, Minna; et al.; D1; OA
Älypuhelimet aikuisten lukutaito-oppijoiden vapaa-ajalla (2019) Vaarala, Heidi; et al.; D1; OA
Tieto- ja viestintäteknologia luku- ja kirjoitustaidon opetuksessa (2018) Bogdanoff, Minna; et al.; D1; OA
Viimeisin päivitys 2022-06-07 klo 11:59
Jyväskylän yliopisto | Tutkimus- ja innovaatiopalvelut
Palveluita tutkijalle (HelpJYU) | converis-support@jyu.fi